Drobov tangaoʻti
Drobov tangaoʻti (lotincha: Hedysarum drobovii) – ikki urugʻpallalilar sinfi, burchoqdoshlar oilasi, tangaoʻt turkumiga mansub koʻp yillik gulli oʻsimlik turi. Oʻzbekiston Respublikasi Qizil kitobiga kamyob, endemik tur sifatida kiritilgan. Toshkent viloyati Ugom va Chatqol togʻ tizmalari, Xumson, Burchmulla hamda Yangiqoʻrgʻon qishloqlari atrofida tarqalgan.